Վարչապետ Նիկոլ Փաշինյանի պատկերացրած Նոր Հայաստանը գնալով ավելի ու ավելի է հին Հյուսիսային Կորեա հիշեցնում։ Վարչապետ Նիկոլ Փաշինյանը հայտարարում է, թե այդ ո՞վ է տեսել, որ նման հաղորդումներ լինեն, որտեղ մարդիկ իրենց անձնական կյանքն ի ցույց կդնեն։ Կրկին՝ իա, իրո՞ք։ Վարչապետը հավանաբար կյանքում չի լսել Ջերի Սփրինգերի վարած սկանդալային թոք շոուի մասին, որ տարիներ շարունակ ԱՄՆ-ի ամենապահանջված նախագծերից է։ Վարչապետը հավանաբար շոկի մեջ հայտնվի, երբ պարզի, որ ցանկացած եվրոպական երկրում կան այդպիսի հեռուստանախագծեր։ Ու հավանաբար վարչապետ Նիկոլ Փաշինյանը խորը ընկճախտի մեջ ընկնի, որ նման հաղորդումներ արգելում են այնպիսի փակ երկրներում, ինչպիսիք են Հյուսիսային Կորեան, Իրանի Իսլամական Հանրապետությունը, Սաուդյան Արաբիան․․․ բայց ոչ Ֆրանսիան, Միացյալ Թագավորությունը, Բելգիան ու նույնիսկ Հունգարիան։